[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 12.7.2006

COM(2006) 369 τελικό

2003/0262 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου περί πρότασης

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα

ΠΕΡΙ ΤΡΟΠΟΠΟΙΗ ΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2003/0262 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου περί πρότασης

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα

1. ΕΙΣΑΓΩΓΗ

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της επί των τροπολογιών που πρότεινε το Κοινοβούλιο.

2. ΙΣΤΟΡΙΚΟ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2003) 671 τελικό 2003/0262 (COD)): | 10 Νοεμβρίου 2003. |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 31 Μαρτίου 2004. |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 26 Μαΐου 2005. |

Ημερομηνία έκδοσης της κοινής θέσης Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση | 8 Δεκεμβρίου 2005 (ειδική πλειοψηφία). 16 Μαΐου 2006 |

3. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ

Ο προτεινόμενος κανονισμός καλύπτει την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα. Διάφοροι εθνικοί κανόνες που εφαρμόζονται σήμερα οδήγησαν στην εμφάνιση εμποδίων στο ενδοκοινοτικό εμπόριο, τα οποία δεν ήρε η εφαρμογή της αρχής της αμοιβαίας αναγνώρισης. Συνεπώς, είναι απαραίτητη η έγκριση κοινοτικών κανόνων για τις εν λόγω πρακτικές. Στο πλαίσιο της Λευκής Βίβλου που εγκρίθηκε από την Επιτροπή στις 14 Ιανουαρίου 2000 ανακοινώθηκε η έγκριση του εν λόγω μέτρου από την Επιτροπή (ενέργεια αριθ. 61).

Κύριοι στόχοι της πρότασης είναι:

- να βελτιώσει την ελεύθερη κυκλοφορία των αγαθών στο πλαίσιο της εσωτερικής αγοράς·

- να συμβάλει στην επίτευξη υψηλού επιπέδου προστασίας της ανθρώπινης υγείας·

- να αυξήσει την ασφάλεια δικαίου για τους υπευθύνους επιχειρήσεων και, μέσω αναλογικών μέτρων, να προωθήσει την καινοτομία·

- να εξασφαλίσει το δίκαιο ανταγωνισμό στον τομέα των τροφίμων.

Ο προτεινόμενος κανονισμός:

- προβλέπει τις καταστάσεις που πρέπει να λαμβάνονται υπόψη όταν εξετάζεται το ενδεχόμενο της προαιρετικής προσθήκης βιταμινών και ανόργανων συστατικών στα τρόφιμα·

- παραθέτει στο παράρτημα Ι τις βιταμίνες και τα ανόργανα συστατικά που επιτρέπεται να προστίθενται και στο παράρτημα ΙΙ τα σκευάσματα βιταμινών και τις ανόργανες ουσίες που επιτρέπεται να χρησιμοποιούνται·

- προβλέπει ορισμένους περιορισμούς όσον αφορά τα τρόφιμα στα οποία μπορούν να προστεθούν βιταμίνες και ανόργανα συστατικά·

- καθορίζει τα κριτήρια για τη θέσπιση μέγιστων επιπέδων βιταμινών και ανόργανων συστατικών στα τρόφιμα μέσω της διαδικασίας της μόνιμης επιτροπής για την τροφική αλυσίδα και την υγεία των ζώων·

- προβλέπει τον καθορισμό ελάχιστων επιπέδων βιταμινών και ανόργανων συστατικών μέσω της διαδικασίας της μόνιμης επιτροπής για την τροφική αλυσίδα και την υγεία των ζώων·

- προβλέπει κατάλληλους ειδικούς κανόνες σχετικά με την επισήμανση, την παρουσίαση και τη διαφήμιση των προϊόντων στα οποία έχουν προστεθεί βιταμίνες και ανόργανα συστατικά επιπλέον ή κατά παρέκκλιση άλλων οριζόντιων κανόνων που εφαρμόζονται σε όλα τα τρόφιμα·

- δίνει τη δυνατότητα στα κράτη μέλη να απαιτήσουν τη γνωστοποίηση της διάθεσης αυτών των προϊόντων στην αγορά για να διευκολυνθεί η παρακολούθησή τους·

- παρέχει τη βάση για τη λεπτομερή εξέταση και, εφόσον χρειάζεται, τη ρύθμιση της προσθήκης ορισμένων ουσιών, πλην των βιταμινών και των ανόργανων συστατικών, στα τρόφιμα.

4. ΓΝΩΜΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ ΕΠΙ ΤΩΝ ΤΡΟΠΟΛΟΓΙΩΝ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

4.1. Τροπολογίες που έγιναν δεκτές από την Επιτροπή

Η Επιτροπή μπορεί να αποδεχθεί πλήρως το σύνολο των 8 τροπολογιών του Ευρωπαϊκού Κοινοβουλίου. Οι τροπολογίες αυτές είναι το αποτέλεσμα συμφωνίας συμβιβασμού που επιτεύχθηκε ανάμεσα στο Ευρωπαϊκό Κοινοβούλιο, το Συμβούλιο και την Επιτροπή κατά τη δεύτερη ανάγνωση.

Οι κύριες τροποποιήσεις που εισάγονται με τις εν λόγω τροπολογίες είναι οι ακόλουθες:

- εισαγωγή ορισμού των άλλων ουσιών σύμφωνα με τον ορισμό στο πλαίσιο του σχεδίου κανονισμού σχετικά με τους ισχυρισμούς για τις θρεπτικές και υγιεινές ιδιότητες που διατυπώνονται για τρόφιμα (COM(2003) 424 τελικό – 2003/0165 (COD)) (τροπολογία 14)·

- απαίτηση ώστε οι ουσίες που υφίστανται έλεγχο σύμφωνα με τη διαδικασία που περιγράφεται στο άρθρο 8 και των οποίων η χρήση γενικώς επιτρέπεται, να καταγράφονται στο κοινοτικό μητρώο (τροπολογία 11)·

- έμφαση στο γεγονός ότι οι βιταμίνες και τα ανόργανα συστατικά που προστίθενται σε τρόφιμα πρέπει να είναι υπό μορφή βιολογικά διαθέσιμη για το ανθρώπινο σώμα (τροπολογία 5)·

- απαίτηση ώστε η Επιτροπή, προτού προβεί σε τροποποιήσεις των παραρτημάτων, να διενεργεί διαβουλεύσεις με τα ενδιαφερόμενα μέρη (τροπολογία 15)·

- πρόβλεψη ώστε η Επιτροπή να μπορεί να υποβάλει πρόταση για τις ανώτατες ποσότητες βιταμινών και ανόργανων συστατικών που προστίθενται στα τρόφιμα εντός δύο ετών από την έναρξη ισχύος του κανονισμού (τροπολογία 17)·

- πρόβλεψη ώστε τα τρόφιμα ότι που έχουν κυκλοφορήσει στην αγορά ή που έχουν επισημανθεί πριν από την ημερομηνία έναρξης ισχύος του κανονισμού και που δεν είναι σύμφωνα προς τον κανονισμό, να μπορούν να κυκλοφορούν στην αγορά έως και τριάντα πέντε μήνες από την έναρξη ισχύος του κανονισμού (τροπολογία 18)·

- στο πλαίσιο αιτιολογικής σκέψης, προσθήκη παραδείγματος περιορισμών όσον αφορά τα τρόφιμα στα οποία μπορούν να προστεθούν βιταμίνες και ανόργανα συστατικά και διευκρίνιση ότι οι εν λόγω περιορισμοί πρέπει να αφορούν συγκεκριμένες βιταμίνες και ανόργανα συστατικά (τροπολογίες 1 και 16).

Οι τροπολογίες είναι σύμφωνες με τους στόχους της Επιτροπής για την πρόταση και διατηρούν την ισορροπία συμφερόντων που επιτεύχθηκε στο πλαίσιο της κοινής πρότασης.

5. ΣΥΜΠΕΡΑΣΜΑ

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.